User:Vrela

Vidovitost je verovanje u mogućnost nadčulnog opažanja objekata i budućnosti.

Vidovita ličnost (vidovnjak) je osoba koja je u stanju da neposredno sazna udaljene optičke iakustičke događaje koji su prostorno i vremenski udaljeni.

Vidovitost se ne može objektivno utvrditi, pa je svaka tvdrnja o sposobnostima vidovitih ljudi na granici praznoverja.

Vidovitost zahteva snažnu sposobnost telepatije i intuicije.

Izraz telepatija prvi je skovao britanski psiholog F.W.H. Myers 1882. godine u okviru istraživanja koje je sprovodio sa Henryjem Sidgwickom, Williamom F. Barrettom i Edmundom Gurneyem o načinu razmišljenja i prenosa misli nezavisno od konvencionalnih komunikacionih kanala.

Intuicija (predosećaj, instinkt, domišljaj) je suptilna mogućnost osobe da neposredno doživljava istinu putem osećaja i bez logičkog sleda razmišljanja.

Istorija

Istorija ukazuje da su u brojnim narodima postojala svedočanstva o vidovnjacima.

Među poznatim vidovnjacima ističe se proročica Pitilija iz Apolonovog svetilišta u Delfima o kojoj je pisao grčki istoričar Herodot u 6. veku pre nove ere, koja je predvidela Aleksandru Makedonskom da će osvojiti svet ali da se iz tog pohoda neće vratiti živ.

Biograf Flavije Filostrat iz 1. veka zapisao je predskazanje mistika Apolonija iz Tijane koji je video ubistvo rimskog cara Domicijana koji je u tom trenutku podlegao ranama ubistva u Rimu.

Jedan od najpoznatijih vidovnjaka bio je francuski prorok Nostradamus (1503-1566.) koji je svoja proricanja zapisao u djelu Centurije. Sledbenici Nostradamusa tvrde da je tačno predvideo mnoge događaje, kao i vlastitu smrt 1566. godine.

Švedski mistik Emanuel Swedenborg (1688-1772.) imao je viziju rušilačkog požara u Stockholmu 1756. godine.

Sa pomenutim, čuvenim vidovnjacima, često porede Pandevu, u svetu poznatu kao baba Vanga, rođenu u današnjoj Severnoj Makedoniji koja je oslepela kao devojčica sa 12 godina i nakon toga predvidela mnogobrojna buduća dešavanja mnogim značajnim ličnostima na svetu, kao i na globalnom nivou, koja i danas traju.

Reference